Ego Galtherus Coiches, major communie, et ego Poncius, prepositus Barri super Secanam, notum facimus quod Petrus, miles de Villa super Arciam, filius domini Roberti de Fontetis, in nostra presentia constitutus, recognovit quod ipse nihil juris habebat, nec heredes sui, nisi tantum usum et justitiam in quadem vinea sua, sita in valle de Val Adelin, quam tenuit ab ecclesia de Moris cantor Trecensis ad vitam suam, de qua fuit contentio inter dictum Petrum ex una parte, et fratres de Moris, ex altera. Actum anno MºCCºXLºVIº, mense julio.